CELEX: 62018CN0147
Language: mt
Date: 2018-02-23 00:00:00
Title: Kawża C-147/18: Talba għal deċiżjoni preliminari mressqa mill-Audiencia Provincial de Almería (Spanja) fit-23 ta’ Frar 2018 – Banco Mare Nostrum S.A. vs Ignacio Jesús Berenguel Nieto u Carmen Sonia Salinas López

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/21
            
         Talba għal deċiżjoni preliminari mressqa mill-Audiencia Provincial de Almería (Spanja) fit-23 ta’ Frar 2018 – Banco Mare Nostrum S.A. vs Ignacio Jesús Berenguel Nieto u Carmen Sonia Salinas López
   (Kawża C-147/18)
   (2018/C 166/28)
   Lingwa tal-kawża: l-Ispanjol
   
      Qorti tar-rinviju
   
   Audiencia Provincial de Almería
   
      Partijiet fil-kawża prinċipali
   
   
      Rikorrenti: Banco Mare Nostrum, S.A.
   
      Konvenuti: Ignacio Jesús Berenguel Nieto u Carmen Sonia Salinas López
   
      Domandi preliminari
   
   
               1)
            
            
               Dikjarazzjoni li tirrikonoxxi n-natura mhux vinkolanti ta’ klawżola inġusta, fis-sens tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1), miksuba b’sentenza, tostakola li jkunu applikati l-effetti kollha rrikonoxxuti mis-sentenza tal-Qorti tal-Ġustizzja tal-21 ta’ Diċembru 2016 [, Gutiérrez Naranjo et, C-154/15, C-307/15 u C-308/15, EU:C:2016:980]?
            
         
               2)
            
            
               L-applikazzjoni tal-effett restitutorju ta’ klawżola ddikjarata inġusta fis-sens tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur hija affettwata, limitata jew ipprojbita mill-prinċipju dispożittiv, mill-prinċipju tal-amministrazzjoni tal-prova mill-partijiet, mill-prinċipju tal-awtorità ta’ res judicata jew mill-prinċipju tar-reformatio in pejus?
            
         
               3)
            
            
               Il-funzjonijiet ta’ qorti tat-tieni istanza huma limitati mill-fatt li s-sentenza tal-ewwel istanza tat effett limitat għad-dikjarazzjoni tan-natura inġusta, u l-imsemmija sentenza ma ġietx appellata mill-konsumatur, iżda biss mill-bejjiegħ jew mill-fornitur li stipula l-klawżola sabiex jiċħad in-natura inġusta tal-klawżola jew kull effett ta’ din id-dikjarazzjoni tan-natura inġusta?
            
         
               4)
            
            
               Il-funzjonijiet tal-qorti tat-tieni istanza jinkludu l-possibbiltà li jiġu applikati l-konsegwenzi kollha previsti mid-Direttiva tal-Kunsill 93/13/KEE tal-5 ta’ April 1993, u ġurisprudenza li tiżviluppaha, anki fil-każ li, fl-ewwel allegazzjoni magħmula fir-rikors tal-konsumatur, dan ma talabx il-konsegwenzi kollha li jirriżultaw mid-dikjarazzjoni tan-natura inġusta tal-klawżola inkwistjoni?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.